CELEX: 62012CA0539
Language: el
Date: 2014-05-22 00:00:00
Title: Υπόθεση C-539/12: Απόφαση του Δικαστηρίου (πρώτο τμήμα) της 22ας Μαΐου 2014 [αίτηση του Employment Tribunal, Leicester (Ηνωμένο Βασίλειο) για την έκδοση προδικαστικής αποφάσεως] — Z.J.R. Lock κατά British Gas Trading Limited (Κοινωνική πολιτική — Οργάνωση του χρόνου εργασίας — Οδηγία 2003/88/ΕΚ — Δικαίωμα ετήσιας άδειας μετ’ αποδοχών — Σύνθεση των αποδοχών — Βασικός μισθός και προμήθεια υπολογιζόμενη βάσει του πραγματοποιούμενου κύκλου εργασιών)

4.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 253/8
            
         Απόφαση του Δικαστηρίου (πρώτο τμήμα) της 22ας Μαΐου 2014 [αίτηση του Employment Tribunal, Leicester (Ηνωμένο Βασίλειο) για την έκδοση προδικαστικής αποφάσεως] — Z.J.R. Lock κατά British Gas Trading Limited
   (Υπόθεση C-539/12) (1)
   
   ((Κοινωνική πολιτική - Οργάνωση του χρόνου εργασίας - Οδηγία 2003/88/ΕΚ - Δικαίωμα ετήσιας άδειας μετ’ αποδοχών - Σύνθεση των αποδοχών - Βασικός μισθός και προμήθεια υπολογιζόμενη βάσει του πραγματοποιούμενου κύκλου εργασιών))
   2014/C 253/10
   Γλώσσα διαδικασίας: η αγγλική
   
      Αιτούν δικαστήριο
   
   Employment Tribunal
   
      Διάδικοι στην υπόθεση της κύριας δίκης
   
   Z.J.R. Lock
   
      κατά
   
   British Gas Trading Limited
   
      Αντικείμενο
   
   Αίτηση προδικαστικής αποφάσεως — Employment Tribunal, Leicester — Ηνωμένο Βασίλειο — Ερμηνεία του άρθρου 7 της οδηγίας 93/104/ΕΚ του Συμβουλίου της 23ης Νοεμβρίου 1993 σχετικά με ορισμένα στοιχεία της οργάνωσης του χρόνου εργασίας (ΕΕ L 307, σ. 18) όπως αντικαταστάθηκε από την οδηγία 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003 (ΕΕ L 299, σ. 9) — Σύμβουλος πωλήσεων που λαμβάνει βασικό μισθό ο οποίος συμπληρώνεται από καταβαλλόμενες εκ των υστέρων προμήθειες βάσει του πραγματοποιούμενου κύκλου εργασιών και των συναπτόμενων συμβάσεων πωλήσεως– Διατήρηση του βασικού μισθού κατά τη διάρκεια της ετήσιας άδειας, αλλά όχι των προμηθειών, με την εξαίρεση εκείνων που αφορούν εργασία που έχει παρασχεθεί πριν από την άδεια
   
      Διατακτικό
   
   
               1)
            
            
               Το άρθρο 7, παράγραφος 1, της οδηγίας 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας, έχει την έννοια ότι αντιτίθεται σε εθνικές διατάξεις και πρακτικές δυνάμει των οποίων αποτελούνται μόνο από τον βασικό μισθό οι αποδοχές που δικαιούνται να λαμβάνουν κατά την ετήσια άδεια μετ’ αποδοχών οι εργαζόμενοι των οποίων οι αποδοχές περιλαμβάνουν, αφενός, βασικό μισθό και, αφετέρου, προμήθεια της οποίας το ποσό καθορίζεται βάσει των συμβάσεων που συνάπτει ο εργοδότης ως αποτέλεσμα των πωλήσεων που πραγματοποιούν οι ως άνω εργαζόμενοι.
            
         
               2)
            
            
               Οι μέθοδοι υπολογισμού της προμήθειας την οποία δικαιούται κατά την ετήσια άδειά του εργαζόμενος, όπως ο ενάγων της κύριας δίκης, πρέπει να εκτιμηθούν από τον εθνικό δικαστή, επί τη βάσει των κανόνων και των κριτηρίων που θέτει η νομολογία του Δικαστηρίου της Ευρωπαϊκής Ένωσης και υπό το πρίσμα του σκοπού που επιδιώκει το άρθρο 7 της οδηγίας 2003/88.
            
         
      (1)  ΕΕ C 46 της 16.2.2013.